stanford-oval/wikipedia huggingface dataset:
Tallahassee

| Tallahassee |
| --- | --- |

 lippu:  vaakuna
 Tallahassee Leonin piirikunnan kartalla
 Tallahassee
 Koordinaatit: 30°26′N, 84°17′W 
Valtio:  Yhdysvallat
Osavaltio:  Florida
Piirikunta:  Leon
Väkiluku (2010):  181 376
 – Metropolialue:  367 413
 
 talgov.com 
Infobox OKVirheellinen NIMI-arvo: 
Tallahassee on Yhdysvaltain Floridan osavaltion pääkaupunki. Nykyisen Tallahasseen alkuperäisasukkaita olivat apalacheet ja itse kaupunki on perustettu vuonna 1824 Floridan uudeksi pääkaupungiksi. Floridan pääkaupunkina hallinto muodostaa Tallahasseen talouden kulmakiven. Vuoden 2010 väestönlaskennan mukaan kaupungin asukasluku oli 181 376 ja laajemman metropolialueen 367 413.
Maantiede

Tallahassee sijaitsee Floridan osavaltion pohjoisosan rajan muodostaman kapean ulokkeen keskiosassa. Alue tunnetaan nimillä Florida panhandle ja Big Bend. Matkaa kaupungista Meksikonlahden rannikolle etelässä on noin 30 kilometriä. Kaupunki sijaitsee noin puolivälissä matkaa Pensacolasta lännessä Jacksonvilleen idässä. Seudulla on runsaasti kukkuloita, järviä ja metsiä. Ilmasto alueella on leuto ja kostea. Vuoden aikana on neljä selvästi erotettavaa vuodenaikaa. Subtrooppisen kesän aikana esiintyy ukkosmyrskyjä. Talvisin tulee sateita ja lämpötilat saattavat tippua ajoittain pakkasen puolelle. Alueella esiintyy myös hurrikaaneja, jotka keskimäärin osuvat itse kaupunkiin 17 vuoden välein.
Historia

Tallahasseen alueen alkuperäisasukkaita eli intiaaneja olivat apalacheet. Apalacheet harjoittivat maataloutta ja nykyisen Tallahasseen paikalla heitä oli ennen eurooppalaisten saapumista ehkä jopa 30 000. Ensimmäinen eurooppalainen alueella oli espanjalainen tutkimusmatkailija Hernando de Soto vuonna 1539. Espanjalaiset järjestivät paikalla mantereen ensimmäisen joulujuhlan. Toisaalta heidän mukanaan tulleet taudit verottivat paikallisten intiaanien väestöä. Nykyinen Tallahasseen nimi viittaakin intiaanien kielellä hylättyihin viljelmiin. Osa intiaaneista jäi kuitenkin alueelle ja espanjalaiset käännyttivät heidät kristinuskoon rakennuttaen alueelle useita lähetysasemia. Vuonna 1704 alueelle hyökkäsivät englantilaisen Etelä-Carolinan kuvernööri James Mooren ja hänen creek-liittolaisensa pakottaen alueen espanjalaiset ja apalacheet pakenemaan. Espanjalaiset pyrkivät myöhemmin palauttamaan asemansa alueelle kannustaen vuonna 1739 seminoleja asettumaan alueelle. Tämä ei kuitenkaan estänyt yhdysvaltalaisia ottamasta lopulta haltuunsa Länsi-Floridan aluetta. Koko Florida liitettiin Yhdysvaltoihin territoriona vuonna 1821.
Floridan territoriolla oli kaksi pääkaupunkia, Pensacola ja St. Augustine. Lopulta territoriolle päätettiin valita uusi pääkaupunki näiden kahden pääkaupungin väliltä. Uusi pääkaupunki asetettiin Tallahasseen vuonna 1824. Tallahassee kasvoi nopeasti, mutta toisaalta se tunnettiin ymös varsin vaarallisena paikkana jatkuvine puukotuksineen ja tulitaisteluineen. Varhaisia siirtolaisia uhkasivat myös intiaanien hyökkäykset, keltakuume ja hurrikaanit. Kaupungin kasvu jatkui kuitenkin lukuisista ongelmista huolimatta ja sen ympärille perustettiin plantaaseja. Florida erosi liittovaltiosta Yhdysvaltain sisällissodan kynnyksellä vuonna 1861 ja se liittyi Amerikan konfederaatioon. Pohjoisvaltiot voittivat lopulta konfederaation eli Etelävaltiot. Tallahasseen asukkaat olivat puolustaneet kuitenkin kaupunkiaan vuonna 1865 käydyssä Natural Bridgen taistelussa ja kaupunki oli ainut Etelävaltioiden osavaltioiden pääkaupungeista Mississippi-joen itäpuolella, joita Pohjoisvaltioiden joukot eivät vallanneet ennen sodan päättymistä.
Orjat vapautettiin sisällissodan seurauksena ja Tallahasseen muutti joitakin afroamerikkalaisia. 1930-luvulla kaupungissa ja sen lähiympäristössä aloitettiin useita rakennushankkeita Franklin D. Rooseveltin New Deal -ohjelman nojalla. Hallinnon kasvavalle virkamiehistölle rakennettiin hotelleja ja kaupunkia maisemoitiin kanukkapuu-istutuksilla. Kanukkapuusta tuli sittemmin kaupungin symboli.
Talous

Tallahassee on ympäröivän maaseudun jakelun ja kaupan keskus. Kaupungin teollisuuden haaroihin lukeutuvat esimerkiksi julkaisuteollisuus, sekä elektroniikka- ja metalliteollisuus. Huomattavasti tärkein tekijä kaupungin taloudelle on kuitenkin Floridan pääkaupunkina hallinto. Osavaltion hallinto on tuonut mukanaan kaupunkiin esimerkiksi tuhansia lobbareita, sekä satoja eri järjestöjä.
Kotitalouksien keskimääräiset vuosittaiset ansiot Tallahasseessa aikavälillä 2012–2016 olivat 40 947 Yhdysvaltain dollaria ja henkilöä kohden 24 144 dollaria. 28,4 % väestöstä eli köyhyysrajan alapuolella.
Väestö

Tallahasseen asukasluku oli vuoden 2010 väestönlaskennan mukaan 181 376 ja vuoden 2017 arvion mukaan 191 049. Suuremman metropolialueen asukasluku oli vuonna 2010 367 413. Kaupungin asukkaista 57 % oli taustaltaan valkoisia (latinot pois lukien 51,8 %), 35,3 % afroamerikkalaisia, 0,2 % intiaaneja, 6,9 % latinoja mistä tahansa rodusta ja 4,1 % aasialaisia. 12,3 % kaupungin asukkaista puhui kotonaan jotakin muuta kieltä kuin englantia ja 8,2 % kaupungin asukkaista oli syntynyt ulkomailla.
Aiheesta muualla

Matkaopas aiheesta Tallahassee Wikivoyagessa (englanniksi)
Kuvia tai muita tiedostoja aiheesta Tallahassee Wikimedia Commonsissa
Syksyinen katu.
Tallahassee vuonna 1885.
Vanha (edustalla) ja uusi (takana) Florida State Capitol.
Terveysmessut

Terveysmessujen logo
Terveysmessut on Suomen Messujen järjestämä jokavuotinen messutapahtuma. Tapahtuma järjestetään Helsingin Messukeskuksessa syksyisin. Ensimmäisen kerran tapahtuma järjestettiin 1997.
Samaan aikaan Messukeskuksessa järjestetään myös Kauneusmessut, Muotimessut, Nordic Hair -hiustapahtuma ja Gold Silver Watch –korutapahtuma. Vuonna 2011 tapahtumakokonaisuudessa vieraili 43 500 kävijää.[lähde? ]
Terveysmessut on suunnattu terveydestään kiinnostuneille aktiivisille aikuisille. Tapahtumassa on esillä monipuolisesti erilaisia terveysalan palveluita ja tuotteita, lääkäriasemista luontaistuotteisiin. Tapahtuma tarjoaa myös yleisöohjelmia luennoista näytöksiin ja hoitoihin.
Terveyttä Taiteesta -palkinto

Terveyttä taiteesta on Suomen Messusäätiön perustama 5000 euron arvoinen palkinto, jolla halutaan korostaa taiteen merkitystä terveydelle ja hyvinvoinnille. Ensimmäinen palkinto jaettiin vuonna 2010 Sairaalaklovneille ja toinen vuonna 2011 Irti minusta -työryhmälle anoreksia-aiheisesta näytelmästä. Palkinto jaetaan vuosittain Terveysmessujen yhteydessä.
Palkintoa voi esittää tunnustukseksi taideterapeuteille, taideterapian kehittäjille, taiteen terveysvaikutusten tutkijoille, taiteilijoille sekä terveydenhuollon ja sosiaalialan parissa työskenteleville henkilöille, jotka hyödyntävät taidetta työssään.
Aiheesta muualla

Terveysmessujen viralliset kotisivut
Terrax

| Terrax |
| --- | --- |
 Terrax Kesyttäjä, Galactuksen neljäs apuri
Luoja(t):  Marv Wolfman, John Byrne, Joe Sinnott
Kustantamo:  Marvel
Ensiesiintyminen:  Fantastic Four (Vol. I) #211 (1979)
Henkilötiedot
Oikea nimi:  Tyros
Status:  Aktiivinen
Pituus:  197 cm
Paino:  1247 kg
Edelliset ryhmäsidokset:  Galactuksen apulaiset
Voimat:  Kuolemattomuus, kosmisen voiman hallinta joka takaa valoa nopeamman lentonopeuden, haavoittumattomuuden ja kyvyn kanavoida kosmista energiaa maaelementtien kautta
Terrax Kesyttäjä on Marvel-kustantamon sarjakuvissa esiintyvä superroisto. Hahmon ensiesiintyminen tapahtui Fantastic Four-lehden numerossa 211 (1979). Hahmon loivat Marv Wolfman, John Byrne ja Joe Sinnott. Koska Terrax on menneisyydessään toiminut Galactuksen apulaisena, hän joutuu usein taisteluihin Hopeasurffarin tai jonkun muun kosmisen olennon kanssa.
Terrax esiintyi Suomessa ensimmäisen kerran Ihmeneloset-lehden numerossa 1 (1984).
Historia

Terrax, syntyjään Tyros on kotoisin kaukaiselta planeetta Birjiltä, jossa hän hallitsi despoottina Lanlakin kaupunkia. Tyros hallitsi mutanttivoimillaan maahan liittyviä asioita ja hän väärinkäytti kykyjään törkeästi saavuttaakseen herruuden Lanlakilla. Tyros oli armoton ja julma tyranni, joka toi hänet maailman syöjä Galactuksen tietoisuuteen.
Galactus oli päättänyt ottaa seuraavaksi apulaisekseen olennon, jolla ei olisi ihmismäisiä rajoitteita, kuten myötätuntoa. Galactus manipuloi Ihmeneloset vastoin näiden tahtoaan hakemaan Tyroksen hänen palvelukseensa.
Voimistuttuaan Kosmisesta voimasta Tyros, joka nimettiin uudelleen Terrax Kesyttäjäksi, huomasi hallitsevansa kaikkea maahan ja kiveen liittyvää. Humaltuneena voimistaan Terrax iski herraansa vastaan, mutta Galactus nujersi apulaisensa helposti. Nöyrtynyt Terrax vannoi uskollisuuttaan Galactukselle.
Myöhemmin Terrax kuitenkin päätti tuhota entisen herransa ja nosti voimillaan koko Manhattanin saaren ilmaan ja kiristi sen avulla Ihmenelosia tappamaan heikentynyt Galactus. Galactus kuitenkin puuttui tapahtumiin ja tyhjensi Terraxin Kosmisesta Voimasta. Murtunut Terrax putosi keskelle New Yorkia ja vietiin maapallon sairaalaan.
Myöhemmin Latverian diktaattori Tohtori Doom löysi keinon, jolla käyttää Kosmista Voimaa. Hän kidnappasi Terraxin sairaalasta ja täytti tämän voimalla. Uudestisyntynyt Terrax hyökkäsi Ihmenelosten kimppuun, mutta Tohtori Doom ei ollut tyytyväinen.
Reed Richards ei ollut paikalla taistelemassa ja voitto Ihmenelosista ilman Richardsia oli Doomin mielestä hyödytön. Tohtori Doom pysäytti taistelun ja Terrax iski hänen kimppuunsa. Paikalle sattunut Hopeasurffari kuitenkin pelasti maapallon Terraxilta ja lopulta tämän oma voima poltti tämän pois.
Myöhemmin Terrax on enimmäkseen kahinoinut Uusien Soturien kanssa ja vaellellut yksin avaruudessa. Hän on toiminut yhteistyössä hullun titaanin Thanoksen kanssa taistelussa Tyrannia vastaan.
Tällä hetkellä Annihiluksen tuhotessa amerikkalaisessa Annihilation -minisarjassa koko universumia, on Terrax kaapattu tämän vangiksi.
Voimat ja varusteet

Terraxilla on valtavat fyysiset voimat, jotka ovat Galactuksen manipuloinnin ansiota. Terrax kykenee nostamaan noin 75 tonnia ilman, että hän lisää voimatasoaan kosmisella energialla. Terraxin aikaisempi voimataso on tuntematon.
Terraxin pääasiallinen voima onkin hänen kykynsä hallita Kosmista Voimaa. Terraxin keho on päällystetty joustavalla, mutta kivenkovalla kuorella, joka kestää äärimmäisiä lämpötiloja (viisikymmentä astetta absoluuttisesta nollapisteestä aina pienen auringon kehittämiin kuumuuksiin), painetta (sadan maan ilmakehän paineen, eli noin 10 000 kilopascalia) ja suuria iskuja (erään kerran Terrax putosi vapaapudotuksella Maan eksosfääristä). Terraxin keho saa energiansa kosmisesta voimasta, joten hänen ei tarvitse syödä tai hengittää.
On selvää, että Terraxilla on jo syntyjään ollut mutanttivoima, jonka avulla hän on voinut psionisesti manipuloida kiven ja maan molekyylejä. Galactuksen käsittely vahvisti tätä voimaa ainakin satakertaiseksi.
Terrax kykenee voimiensa avulla liikuttamaan läpimitaltaan 1600 kilometriä olevia planeettoja. Voimillaan Terrax on myös saanut satojen kilometrien pituiset asteroidit liikkumaan miltei 2000 km/h. Terrax on osoittanut kykenevänsä muuttamaan tuhansien kilometrien päässä lentävien meteroien suuntaa ajatuksensa voimalla.
Pitkä välimatka kuitenkin vaikeuttaa hallintaa olennaisesti. Seistessään planeetan pinnalla Terrax kykenee muokkaamaan mannerlaattoja niin, että syntyy voimakkaita maanjäristyksiä tai railoja, jotka ovat satoja metrejä leveydeltään.
Käyttäen voimiaan niiden äärirajoilla Terrax irrotti voimillaan koko Manhattanin saaren peruskalliosta ja nosti sen levitoimaan kilometrien korkeuteen maapallon pinnasta. Planeetoilla, joilla painovoima on Maan painovoimaa pienempi, Terrax kykenee nostamaan suurempiakin määriä.
Terrax, kuten kaikki Galactuksen apulaiset kykenee matkustamaan hyperavaruuden kautta nopeasti universumin eri kolkkiin. Normaaliuniversumia pitkin kulkiessaan Terrax saavuttaa noin 75% valonnopeudesta.
Terraxin pääasiallinen ase on hänen mahtava taistelukirveensä, jossa on itsessään jo useita eri ominaisuuksia. Kirveen avulla Terrax kykenee luomaan liki läpitunkemattomia voimakenttiä ja massiivisia voima-aaltoja. Nämä voima-aallot ovat repineet kahtia jopa Galactuksen aluksen.
Aiheesta muualla

Marvel Directory'n profiili Terraxista (englanniksi)
Grand Comics Database'-sivuston artikkeli Terraxin ensiesiintymisestä (englanniksi)
Terraxin ensiesiintyminen Suomessa Ihmeneloset-lehden numerossa 1 (1984).
Terveyskeskus (yhtye)

Terveyskeskus on vuonna 1982 Joensuussa perustettu suomalainen hardcore punk -yhtye. Yhtyeessä ovat soittaneet muun muassa Tuomas "Tumppi" Moilanen (soittanut myös muun muassa Mana Manassa), Arto "Otra" Romppanen (Mana Mana, Psychoplasma ym.), Timo Puukko (Mana Mana, Psychoplasma), Kimmo "Kaltsu" Kuosmanen (Mana Mana), Jyri "Jysky" Koskinen (Unborn-SF) ja Vesa "Kike" Turunen (Yell of Eyes, Totaalinen dekadenssi).
Diskografia > EP:t

Maailmanloppu (E.B.C. Records, 1987)
Pimeys (Alternative Action Records, 1987)
Miksi? (E.B.C. Records, 2001?) (mini-CD)
Diskografia > Albumit

Ei unelmaa (Metamorphos, 1995) (sisälsi myös Pimeys ja Maailmanloppu EP:t)
Omat koirat puree (Svart Records, 2013)
Tears of Steel

| Tears of Steel |
| --- | --- |
 Elokuvan juliste.
Ohjaaja:  Ian Hubert
Käsikirjoittaja:  Ian Hubert
Tuottaja:  Ton Roosendaal
Säveltäjä:  Joram Letwory
Kuvaaja:  Joris Kerbosch
Pääosat:  Derek de Lint Sergio Hasselbaink Rogier Schippers Vanja Rukavina Denise Rebergen Jody Bhe Chris Haley
Valmistustiedot
Valmistusmaa:  Alankomaat
Tuotantoyhtiö:  Project Mango Blender Foundation
Levittäjä:  Blender Foundation
Ensi-ilta:  26. syyskuuta 2012
Kesto:  12 min
Alkuperäiskieli:  englanti
Edeltäjä:  Sintel
Aiheesta muualla
Virallinen sivusto
IMDb 
Infobox OKNimi-testi OK: 
Tears of Steel on Ian Hubertin kirjoittama ja ohjaama alankomaalainen lyhyt tieteiselokuva. Elokuva julkaistiin 26. syyskuuta 2012.
Tears of Steel jatkaa Blender Foundationin "avoimien elokuvien" sarjaa, jonka edelliset osat ovat Elephants Dream, Big Buck Bunny ja Sintel. Elokuva on julkaistu Creative Commons "Nimi mainittava" -lisenssin alla. Elokuva on tuotettu avoimen lähdekoodin ohjelmistojen avulla. Se julkaistiin myös YouTubessa.
Aikaisemmista Blender Foundation -lyhytelokuvista poiketen Tears of Steel ei pohjaudu kokonaan tietokonegrafiikkaan, vaan siinä on yhdistetty Blender-tehosteita näyttelyyn. Tarkoituksena oli kehittää Blenderin kompositointi-, värimääritys-, rotoskooppaus- ja kameraseurantaominaisuuksia. Nämä uudet ominaisuudet sisältyvät Blenderin versioon 2.64.
Juoni

Pahantahtoiset robotit ovat vallanneet maailman. Amsterdamissa joukko sotilaita ja tiedemiehiä pyrkii toistamaan tietokonesimulaatiossa tapahtuman, joka käynnisti nämä hyökkäykset 40 vuotta aikaisemmin: Thom loukkasi robotikkotyttöystäväänsä Celiaa. Thom on edelleen elossa, ja Celian aivot, jotka ohjaavat robotteja, on liitetty tietokoneeseen; tiedemiehet pyrkivät keksimään jonkin keinon saada Celia lopettamaan robottisota.
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvan kotisivu
Elokuva YouTubessa
The Very Best of the Electric Light Orchestra

| The Very Best of the Electric Light Orchestra Electric Light Orchestra |
| --- | --- | --- |

Kokoelmalevyn tiedot
 Julkaistu: 1990
 Formaatti: tupla-LP-levy
 Tuottaja(t): Jeff Lynne
 Tyylilaji: progressiivinen rock, pop rock, sinfoninen rock
 Kesto: 95.50
 Levy-yhtiö: CBS Records / Epic Records
Electric Light Orchestran muut julkaisut
| Balance of Power 1986 | The Very Best of the Electric Light Orchestra 1990 | Zoom 2001 |
The Very Best of the Electric Light Orchestra on kahden albumin kokoelma brittiläisen Electric Light Orchestra -yhtyeen tuotannosta. LP-levyjä on valmistettu Hollannissa. LP-levyjen etiketeissä nimi on lyhennetty muotoon The Very Best of E.L.O.
Julkaisuvuosi on 1990, levymerkki CBS Recordsin Epic ja tuottaja Jeff Lynne.
Kappaleet

Kappaleiden tekijä on yhtä lukuun ottamatta Jeff Lynne.
Evil Woman – 4:11
Livin' Thing – 3:31
Turn to Stone – 3:47
Can't Get It out of My Head – 4:23
Rockaria – 3:14
Telephone Line – 4:38
Musiikkikustantaja on Jet Music Ltd.
Mr. Blue Sky – 5:05
Sweet Talkin' Woman – 3:47
Confusion – 3:42
Rock and Roll Is King * – 3:43
Strange Magic ** – 4:05
Calling America *** – 3:26
Jet Music Ltd. * Jet Music Ltd. / April Music Ltd. ** Jet Music / United Artists Music Ltd. 
 *** April Music Inc.
Don't Bring Me Down – 4:02
So Serious * – 2:41
Getting to the Point * – 4:28
Do Ya ** – 3:45
Hold on Tight *** – 3:06
Secret Messages **** – 4:47
JET Music * April Music Inc. ** Jet Music / United Artists Music Ltd. *** Blackwood Music Inc. / Jet Music Inc. **** Jet Music Ltd. / April Music Ltd.
Wild West Hero – 4:40
Here Is the News * – 3:49
Shine a Little Love ** – 4:40
I'm Alive *** – 3:45
All Over the World *** – 4:03
Roll Over Beethoven (C. Berry) ****  – 4:32
Unart Music Corp. / Jet Music, Inc. * Blackwood Music Inc. / Jet Music Inc. ** Jet Music *** Jet Music Ltd. / April Music Ltd. **** Arc Music Corp.
Teikarinlampi

| Teikarinlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°03′51″N, 26°39′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  suo-oja Saanjärveen 
Järvinumero:  14.911.1.007
Mittaustietoja
Pinnankorkeus:  75,6 m  
Pituus:  210 m  
Leveys:  120 m  
Rantaviiva:  0,518 km  
Pinta-ala:  1,73 ha  
Saaria:  ei saaria 
 fiTeikarinlampi 
Teikarinlampi on Kymenlaaksossa Kouvolassa Verlan lähellä sijaitseva lampi.
Maantietoa

Teikarinlampi on 210 metriä pitkä, 120 metriä leveä, ja sen pinta-ala on 1,7 hehtaaria. Lammella ei ole kartan mukaan saaria ja se on autio. Sen rantaviivan pituus on 500 metriä. Rannat ovat avosuota, jonka ulkoreunaa kiertää ojat.
Vesistösuhteet

Teikarinlampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Verlan alueeseen (14.911) se kuuluu. Lammen vedenpinnan korkeus on 75,6 metriä mpy. Lammelta alkavat ojat on johdettu Saanjärven Mutalahteen.
Aiheesta muualla

Mäntyharjun seudun taloudellinen kartta (PDF) (Timo Meriluoto – Vanhat kartat) timomeriluoto.kapsi.fi.  1940. Helsinki:  Maanmittaushallitus. Viitattu 1.9.2022.
(14.9)
Teiju

| Teiju |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Teijuliskot Teiidae
Suku::  Tubinambis
Laji::  teguixin
Kaksiosainen nimi
 Tupinambis teguixin  Linnaeus, 1758 
Infobox OKNimi-testi OKIUCN-testi OK: 
Teiju (Tupinambis teguixin) on teijuliskojen heimoon kuuluva laji. Se liikkuu päiväaikaan.
Ulkonäkö ja koko

Yksilön pituus on 80–100 cm. Eläin on raidallinen. Pääväri on kuparinruskea ja raidat ovat tummanruskeita tai mustia. Jalat ovat pitkät ja vahvat.
Levinneisyys ja elinympäristö

Teijua tavataan Etelä-Amerikassa Amazon- ja Orinoco-jokien suistoissa. Sitä esiintyy metsässä ja savannilla.
Lisääntyminen

Munia on 4–32.
Ravinto

Eläin on enimmäkseen lihansyöjä, mutta saattaa syödä myös kasveja. Se saalistaa kaikenlaisia eläimiä ja syö myös munia ja haaskoja.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.herpetomania.fi/marikan_herppisivut/teijut.html%5Bvanhentunut+linkki%5D
Terveysmerkintä

Terveysmerkintä on Euroopassa käytössä oleva elintarvikemerkintä, jolla voidaan jäljittää tuote sen valmistajaan.
Merkintä on elintarvikepakkauksessa oleva soikio, jonka sisällä on merkintä EY XX ja EY-hyväksytyn laitoksen koodinumero. Esimerkiksi Suomen maakoodi (XX) on FI. Koodinumeroita vastaavat suomalaisten laitoksien nimet ja paikkakunnat selviävät Elintarvikeviraston sivuilta.
Merkintä paljastaa myös kaupan omien merkkien sen hetkisen valmistajan.
Maakoodit

EU-maat
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| AT | Itävalta | BE | Belgia | CY | Kypros | CZ | Tšekki | DE | Saksa |
| DK | Tanska | EE | Viro | EL | Kreikka | ES | Espanja | FI | Suomi |
| FR | Ranska | HU | Unkari | IE | Irlanti | IT | Italia | LT | Liettua |
| LU | Luxemburg | LV | Latvia | MT | Malta | NL | Alankomaat | PL | Puola |
| PT | Portugali | SE | Ruotsi | SI | Slovenia | SK | Slovakia | UK | Iso-Britannia |
ETA-maat
| --- | --- |
IS: Islanti
LI: Liechtenstein
NO: Norja
EFTA-maa
| --- | --- |
CH: Sveitsi
Aiheesta muualla

Wikimedia Commonsissa on kuvia tai muita tiedostoja aiheesta .
Elintarvikkeiden jäljitettävyys – Ruokavirasto
The Young OG Project

| The Young OG Project Fabolous |
| --- | --- | --- |

Studioalbumin tiedot
 Äänitetty : 2009–2014
 Julkaistu: 25. joulukuuta 2014
 Formaatti: digitaalinen lataus
 Tyylilaji: hip hop
 Kesto: 49.10
 Levy-yhtiö: Desert Storm Records, Def Jam
Fabolouksen muut julkaisut
| Loso’s Way 2009 | The Young OG Project 2014 | Loso’s Way 2: Rise to Power TBA |
The Young OG Project on yhdysvaltalaisen rap-artisti Fabolouksen kuudes studioalbumi. Se julkaistiin 25. joulukuuta 2014.
Arviot

Allmusic:
HipHopDX:
Thomas Flynn

Thomas Flynn (8. heinäkuuta 1931 Ballaghaderreen – 3. kesäkuuta 2015) oli irlantilainen roomalaiskatolinen piispa. Hänet vihittiin papiksi Achonryn hiippakuntaan 17. kesäkuuta 1956 ja nimitettiin sen piispaksi 30. joulukuuta 1976. Piispaksi vihkiminen seurasi 20. helmikuuta 1977. Pääkonsekraattorina toimi Gaetano Alibrandi, jota avustivat Joseph Cunnane ja James Fergus.
Flynn jäi eläkkeelle 20. marraskuuta 2007.
Terre Haute

| Terre Haute |
| --- | --- |
 Terre Hauten keskustaa.

 Koordinaatit: 39°28′11″N, 87°23′23″W 
Valtio:  Yhdysvallat
Osavaltio:   Indiana
Piirikunta:  Vigo
Hallinto:  
 – Pormestari:  Duke Bennett
Pinta-ala:  
 – Kokonaispinta-ala:  92.75 km²
 – Josta vettä:  2,04 km² 
Korkeus:  142 m
Väkiluku (2020):  58 389
 – Väestötiheys:  668,30 as./km²
Aikavyöhyke:  UTC-5 (kesäaika UTC-4)
 
 terrehaute.in.gov 
Infobox OKVirheellinen NIMI-arvo: 
Terre Haute on kaupunki Indianan osavaltiossa, Yhdysvalloissa. Se sijaitsee Vigon piirikunnassa Wabash-joen varrella, ja siellä oli vuonna 2020 58 389 asukasta. Kaupungin pinta-ala on 83,1 neliökilometriä.
Historia

Terre Hauten historia alkoi vuodesta 1811, jolloin kaupungin paikalle rakennettiin linnake. Terre Hauten kylä perustettiin 1816, ja kaksi vuotta myöhemmin siitä tuli Sullivanin piirikunnasta irrotetun Vigon piirikunnan pääkaupunki. Kylä kasvoi nopeasti 1850-luvun jälkeen, jolloin teollisuus kehittyi. Vuodesta 1850 vuoteen 1900 Terre Hauten asukasluku kasvoi 4 051:stä 36 673:een, ja vuonna 1920 asukkaita oli 66 083. Kaupungin väkiluku kasvoi aina 1970-luvulle asti. Kaupungin taloudellisen tilanteen heikentyminen aiheutti kuitenkin väestökadon 1970- ja 1980-luvuilla.
Syyskuussa 1984 Terre Hautessa avattiin Yhdysvaltojen ensimmäinen CD-levyjä valmistanut tehdas.
Väestö

Kaupungin asukkaista 82,16 prosenttia on valkoisia, 10,71 prosenttia afroamerikkalaisia, 1,55 prosenttia aasialaisia ja 0,24 prosenttia intiaaneja. 2,40 prosenttia asukkaista eivät ole Yhdysvaltain kansalaisia. Kaupungin väestön keski-ikä on 32,5 vuotta.
Kuvia kaupungista

Vigon piirikunnan oikeustalo.
Indiana-teatteri.
Woodrow Wilson Middle School.
Aiheesta muualla

Kuvia tai muita tiedostoja aiheesta Terre Haute Wikimedia Commonsissa
Kaupungin kotisivut (englanniksi)